ועדת הפנים והגנת הסביבה, כנסת 20, פרוטוקול מספר 560, 2018-02-12 12:30

יואב קיש: שלום לכולם, אני פותח את ישיבת ועדת הפנים והגנת הסביבה, הנושא על סדר היום: צו הכניסה לישראל (נסיבות מיוחדות וחריגות של תרומת עובד זר ופטור מתקופת רישיון מרבית ליהלומנים מהודו), התשע"ח-2018.

אלי אבידר: מנסים להוביל את המהלך הזה כבר כמעט שנה וחצי כאשר הייתה פנייה דרך השגריר ההודי שהיה בקשר עם אותם יהלומנים שהתלוננו שהם עוברים בעצם מסע כומתה בכל פעם לאשר ויזה.

אלי אבידר: מדובר באנשים שמחזור העסקים שלהם יכול להגיע למאות מיליוני דולרים והם, כדי לקבל את הוויזה, לחדש כל שנה, עומדים כמו כל אזרח.

יואב קיש: הם עוזרים גם לכלכלת הודו, לא רק לכלכלת ישראל.

אלי אבידר: בעיקר לכלכלת ישראל.

יואב קיש: יותר מהודו?

אלי אבידר: בהחלט, כיוון שמרכז העסקים שלהם הוא כאן.

יואב קיש: הם עובדים מפה?

יואב קיש: לא מפה לשם?

אלי אבידר: אלה ישראלים לכל דבר ועניין, יש אפילו חבר הודי בהנהלת הבורסה, הם מדברים עברית.

יואב קיש: הבנתי.

יואב קיש: לא הבנתי את זה קודם, אני שמח לשמוע.

<קריאה: החברות רשומות פה בישראל.

יואב קיש: הבנתי.

יואב קיש: אז מדובר על חברות שרשומות פה, שעיקר הפעילות שלהן היא פה בעצם.

אלי אבידר: נכון.

יואב קיש: מישהו ממשרדי הממשלה רוצה להתייחס?

<אייל סיסו: רק להוסיף דבר אחד.

יואב קיש: שם לפרוטוקול.

<אייל סיסו: אייל סיסו, משרד החוץ.

<אייל סיסו: אני רק אוסיף נקודה אחת, שהנושא הזה למעשה עלה על ידי ראש הממשלה ההודי, מודי, עוד טרם ביקורו בישראל ובביקורו בישראל, כחלק מבקשה לראש הממשלה שלנו, להסדיר את הנושא הזה.

<אייל סיסו: אלה חבר'ה שבאים, בעיקר, רובם, ממדינת גוג'ראט, שהיא המדינה שממנה הוא מגיע.

<אייל סיסו: יש פה עניין קצת יותר אסטרטגי מעבר לסיפור הנקודתי.

יואב קיש: יפה.

יואב קיש: אני מאוד שמח שאנחנו עושים מהלך שיחזק את הקשרים בין ישראל להודו, שאין לו שום השפעה, רק השפעה חיובית, בוא נגיד ככה, אין לו שום בעיות מול מינהל האוכלוסין ורק השפעה חיובית על עסקים בישראל ועל הגישה שלנו לעולם.

יואב קיש: אני חושב שזה מהלך ראוי.

יואב קיש: בבקשה, מישהו עוד רוצה להתייחס, לפני שאנחנו מקריאים?

יואב קיש: בבקשה.

<גלעד קרן: אני מקריא מתוך נוסח שמונח לפניכם שנקרא 'נוסח מוצע לדיון' של היועץ המשפטי לוועדה.

<גלעד קרן: למעשה השינוי היחיד פה הוא שינוי נוסח בסעיף 3, אנחנו מציעים שינוי שהוא מתאים לנוסחים דומים שהוועדה עשתה בקשרים אחרים.

יואב קיש: יש לכם הערה לנוסח?

יואב קיש: לא, אתם מקבלים את השינוי.

יואב קיש: אוקיי, אז בוא תקריא, בבקשה.

<גלעד קרן: צו הכניסה לישראל (נסיבות מיוחדות וחריגות של תרומת עובד זר ופטור מתקופת רישיון מרבית ליהלומנים מהודו), התשע"ח-2018.

<גלעד קרן: בתוקף סמכותי לפי סעיף 3א(ג1) לחוק הכניסה לישראל, התשי"ב-1952 (להלן – החוק).

<גלעד קרן: לאחר התייעצות עם שר האוצר, בהסכמת שר העבודה, הרווחה והשירותים החברתיים, ובאישור ועדת הפנים והגנת הסביבה של הכנסת, ולפי סעיף 17(ב) לחוק, לאחר התייעצות עם ועדת הפנים והגנת הסביבה של הכנסת, אני מצווה לאמור: הגדרה.1.

<גלעד קרן: בצו זה – "יהלומן" – עובד זר שהוא מנהל פעיל ובעל 25% לפחות מהמניות בחברה הרשומה בישראל אשר לה: רישיון בתוקף לפי סעיף 2 לצו הפיקוח על יהלומים יבואם ויצואם, התשל"ט-1979 (להלן – צו הפיקוח); היתר שניתן לפי סעיף 1יג לחוק עובדים זרים, התשנ"א-1991, בהמלצת המפקח כהגדרתו בסעיף 1 לצו הפיקוח, להעסקת העובד הזר האמור.

<גלעד קרן: נסיבות מיוחדות וחריגות של עובד זר.

<גלעד קרן: 2.

<גלעד קרן: יהלומן שהוא אזרח הרפובליקה של הודו ייחשב לעניין סעיף 3א(ג1) לחוק כמי שקיימות בעניינו נסיבות מיוחדות של תרומת עובד זר, כאמור באותו סעיף.

<גלעד קרן: פטור.

<גלעד קרן: 3 יהלומן שהוא אזרח הרפובליקה של הודו פטור מהוראות סעיף 3א(ג1) לחוק לעניין התקופה המרבית להארכת רישיונו לישיבת ביקור, ובלבד שהארכת הרישיון כאמור תהיה לתקופות שלא יעלו על שלוש שנים כל אחת.

<גלעד קרן: בן זוגו וילדו הקטין של יהלומן שהוא אזרח הרפובליקה של הודו שקיבל פטור לפי סעיף קטן (א), הנלווים לו, פטורים מהוראות סעיף 3(2) לחוק לעניין התקופה המרבית להארכת רישיונם לישיבת ביקור ובלבד שהארכת הרישיון כאמור תהיה לתקופות שלא יעלו על שלוש שנים כל אחת.

יואב קיש: יפה.

יואב קיש: קראנו.

יואב קיש: רק עוד שאלה אחת שאני רוצה להבין, אני שואל דווקא אותך, אלי, האם המגבלות שיש פה על הזהות, או מנהל פעיל ב-25% ורישיון, כל זה מכסה את הציבור שאנחנו רוצים לבוא לקראתו בעניין הזה?

אלי אבידר: בהחלט.

אלי אבידר: אנחנו תומכים בזה במאה אחוז, גם המפקח על היהלומים נותן להם את הרישיון, זה דבר חשוב, זה איזה שהיא בקרה באמצע שהבורסה מאוד תומכת בה.

יואב קיש: אין פה איזה שהיא בעיה שבגלל איזה קריטריון אנחנו בסוף נמצא את עצמנו רוצים לעזור ולא עוזרים.

אלי אבידר: לא.

יואב קיש: יפה.

יואב קיש: מכיוון שרק אני פה אני מעלה את זה להצבעה.

יואב קיש: אני תומך בהצעה, ההצעה התקבלה פה אחד, בפה שלי בעניין הזה.

יואב קיש: מכיוון שזו החלטה לא כזו דרמטית אני מרשה לעצמי, אנחנו לא עשינו פה מהלכים דרמטיים, אבל עשינו מהלך נחוץ וחשוב לחיזוק היחסים עם הודו ולהורדת בירוקרטיה מיותרת מאותם אנשים שתורמים רבות לכלכלת ישראל.

יואב קיש: בעד – 1

יואב קיש: נמנעים – אין תיקון צו הכניסה להודו – אושר

יואב קיש: תודה רבה לכולם.

יואב קיש: הישיבה נעולה.